**1. melléklet: Játékszabály**

* **Start:** 6-os dobással lehet kilépni az 1. mezőre.
* **Azonos mezőre érkezve** a játékosok egymás bábuit kiüthetik, ilyenkor a start mezőre kell visszalépni.
* A mezők jelentése:
* **Műanyag palack mező:** szemeteltél, kimaradsz egyszer a dobásból.
* **Madáretető mező:** még egyszer dobhatsz, mert etetted télen a madarakat.
* **Mókus mező:** válaszolj egy feladatkártya kérdésére. Helyes válasz esetén lépj előre egy mezőt!
* **Asztalt ábrázoló mező:** csak akkor mehetsz tovább, ha elmondod, hogyan szabad elhagyni a terepet, amikor befejezted az étkezést.

(Megoldás: A szemetet a kijelölt helyre dobjuk ki. Ha nincs ilyen kijelölt hely, akkor a legközelebbi szemetesig magunkkal visszük, de a legjobb, ha hazavisszük.)

* **Tűzrakóhely mező:** csak akkor mehetsz tovább, ha elmondod az erdei tűzrakás szabályait.

(Megoldás: Csak kijelölt helyen rakunk tüzet. Kivéve, ha tűzgyújtási tilalom, ill. szeles idő van, ez esetben tilos tüzet rakni. A tűzrakóhely elhagyása előtt megbizonyosodunk arról, hogy a tüzet sikeresen eloltottuk.)

* **Cél:** Csak akkor léphetsz be a célba, ha elmondod az 5 alapszabályt az erdőben történő viselkedésről.

(Megoldás:

1. Nem zajongunk az erdőben.
2. Az erdő élőlényeit megfigyeljük, de nem bántjuk.
3. Nem szemetelünk az erdőben.
4. Kijelölt turistaútvonalon haladunk, arról csak indokolt esetben térünk le.
5. A sérült állatot nem közelítjük meg, inkább szakszerű segítséget hívunk.)